tartuNLP/wikipedia-smugri-20251201 huggingface dataset:
Heapsort

Heapsort on sortimisalgoritm, mis sarnaneb valiksortimise algoritmiga. Sarnaselt valiksortimisega jagatakse Heapsortis massiiv sorteerimata ja sorditud osaks. Sorteerimata massiivi osast luuakse täiuslik kahendkuhi, millelt eemaldatakse suurim liige. Eemaldatud liikmest saab sorditud massiivi osa esimene element. Eemaldamist jätkatakse, kuni massiiv saab sorditud.
Algoritm.
Heapsorti algoritmis on järgmised etapid: 
Näide.
Olgu { 6, 5, 3, 1, 8, 7, 2, 4 } massiiv, mida tahame sortida. Kõigepealt kuhjastame massiivi ja siis hakkame sortima.
Jõudlus.
Kahendkuhja loomise ajaline keerukus on formula_1. Juurelemendi oma suurima väärtusega alamtipuga vahetamine, kuni kuhi vastab kuhja tingimusele, on ajalise keerukusega formula_2. Kokku tuleb Heapsorti ajaliseks keerukuseks formula_3. See ajaline keerukus on nii keskmisel kui ka halvimal juhul.
Heapsorti mahuline keerukus on formula_4. 
Võrdlus teiste sortimisalgoritmidega.
Mestimissortimisel ajaline keerukus nii keskmisel kui ka halvimal juhul on formula_3, mahuline keerukus on aga formula_2. Seetõttu eelistatakse Heapsorti mestimissortimisele siis, kui sortimiseks kuluv mälumaht on oluline.
Kiirsortimise keskmiseks ajaliseks keerukuseks on formula_3, aga üldiselt on see ikkagi kiirem kui Heapsort oma väiksema konstantse teguri tõttu. Kiirsortimise halvimaks ajaliseks keerukuseks on aga formula_8 ja halvimaks mahuliseks keerukuseks formula_1. Seetõttu on Heapsort parem sortimisalgoritm siis, kui halvim ajaline ja mahuline keerukus on olulised.
Erquinghem-le-Sec

Erquinghem-le-Sec on vald Põhja-Prantsusmaal Nordi departemangus Lille'i 6. kantonis.
Escobecques

Escobecques on vald Põhja-Prantsusmaal Nordi departemangus Lille'i 6. kantonis.
Jalas

Jalas on ülespoole käänatud otsaga puust või rauast aluspind, mis on sõiduvahendi osa ning millel sõiduk (hrl. regi, kelk) aluspinda (hrl. lund või jääd) mööda edasi libiseb. 
Jalas oli ka mitmesuguste esemete (näiteks adra, toobri vms) vedamise hõlbustamiseks nende alla kinnitatav laud talumajapidamises.
Hallennes-lez-Haubourdin

Hallennes-lez-Haubourdin on vald Põhja-Prantsusmaal Nordi departemangus Lille'i 6. kantonis.
See on Métropole européenne de Lille'i osa.
Viiri (kaubanduskeskus)

Viiri kaubanduskeskus (soome "Kauppakeskus Viiri") on kaubanduskeskus Soomes Klaukkalas kilomeetri kaugusel küla keskusest ja see on Nurmijärvi valla suurim kaubanduskeskus. Seal on umbes 20 kauplust.
Loos (Nord)

Loos ([lɔs]) on vald Põhja-Prantsusmaal Nordi departemangus Lille'i 6. kantonis.
See on Métropole européenne de Lille'i osa ja Lille'i edelapoolne eeslinn.
Dominik Windisch

Dominik Windisch (sündinud 6. novembril 1989 Bruneckis Lõuna-Tiroolis) on Itaalia laskesuusataja. Tema suurim võit on seni 15 km (ühisstardist) kuldmedal 2019. aasta laskesuusatamise maailmameistrivõistlustel Östersundis.
Ta võistles Sotši 2014. aasta taliolümpiamängudel, kus sai sprindis 11. koha ja võitis segateatevõistluses pronksi (koos Karin Oberhoferi, Dorothea Wiereri ja Lukas Hoferiga).
Pyeongchangi 2018. aasta taliolümpiamängudel võitis ta pronksmedali nii sprindis kui ka segateatevõistluses.
Tema vend Markus Windisch on endine laskesuusataja.
Santes

Santes on vald Põhja-Prantsusmaal Nordi departemangus Lille'i 6. kantonis.
See on Métropole européenne de Lille'i osa ja Lille'i edelapoolne eeslinn.
Sequedin

Sequedin on vald Põhja-Prantsusmaal Nordi departemangus Lille'i 6. kantonis.
Crespin (Nord)

Crespin on vald Põhja-Prantsusmaal Nordi departemangus Marly kantonis. Crespini linn asutati 648. aastal, kui Landelin ehitas Crespini kloostri.
Curgies

Curgies on vald Põhja-Prantsusmaal Nordi departemangus Marly kantonis.
Otoman

Otoman ehk türgi diivan on seljatoeta istumis- ja lamamissohva, millel võivad olla polsterdatud käetoed ja lahtised padjad.
Mööbliese on nimetatud Osmanite riigi rajaja Osmāni (mugandatult Ottomani) järgi. Nimetus on levinud teistesse keeltesse prantsuse ja itaalia keele vahendusel, mööbliese levis Euroopas alates 18. sajandist.
Inglise keele mõjul võidakse tänapäeval otomaniks nimetada ka üleni polsterdatud jalapinki või tumbataolist istet.
Henn Laanpere

Henn Laanpere (kuni 29. juunini 1936 Henn Laanbeck; 20. mai 1930 – 8. september 1995) oli eesti keemik.
Ta õppis aastatel 1949–1954 Tartu Riiklikus Ülikooli matemaatika-loodusteaduskonnas.
Ta töötas õppejõuna Tartu Ülikoolis.
Tegevus NLKP-s.
Ta oli alates 1969. aastast Eestimaa Kommunistliku Partei liige.
Estreux

Estreux on vald Põhja-Prantsusmaal Nordi departemangus Marly kantonis.
Hergnies

Hergnies on vald Põhja-Prantsusmaal Nordi departemangus Marly kantonis.
Suurbritannia ja Fääri saarte vabakaubandusleping

Suurbritannia ja Fääri saarte vabakaubandusleping on vabakaubandusleping Suurbritannia ja Põhja-Iiri Ühendkuningriigi ja Fääri saarte vahel. Vabakaubandusleping koostati 8. augustil 2019 ja eeldatavasti jõustub see pärast üleminekuperioodi lõppu. Suurbritannia ja Fääri saarte vaheline vabakaubandusleping on ainult kaupa käsitlev kaubandusleping. See asendab kahepoolses kontekstis Euroopa Liidu ja Fääri saarte lepingu.
Suurbritannia ja Fääri saarte vabakaubandusleping hõlmab:
Kuna leping hõlmab ainult kaupu, ei sisalda see vabakaubanduslepingutes tavaliselt leiduvaid peatükke, näiteks teenuseid ja intellektuaalomandi õigusi.
Psühholoogiline žest

Psühholoogiline žest on Mihhail Tšehhovi loodud , mis keskendub näitleja hingelistele ja füüsilistele žestidele. Hingelist žesti sooritatakse nähtamatult hinges ning füüsilist žesti sooritatakse nähtavalt füüsilises ruumis. Kombineerides žeste omavahel saab näitleja luua rolli. Keha toimib sooritust tehes alateadlikult, mäletades seda žesti, mille näitleja on enda karakteri jaoks välja mõelnud.
Üldised žestid: avatud-suletud
tõmbav-tõukav
Üldistele žestidele võib näitleja ja lavastaja luua uusi žeste, mis aitaks rolliloomele kaasa.
"„Psühholoogiline žest võimaldab rolliga tegeleval näitlejal teha esimese, vaba „söevisandi“ suurel lõuendil. Te valate esimese loomeimpulsi psühholoogilisse žesti. Te loote justkui kavandi, mille järgi teostada samm-sammult oma loominguline idee.“ Mihhail Tšehhov"
Psühholoogilise žesti praktiline rakendamine
Psühholoogilist žesti on võimalik praktilises töös rakendada viiel viisil.
1) Kasutada rolli omandamiseks tervikuna.
2) Üheaegselt kogu rolliga töötamisega võite otsida ka spetsiaalseid psühholoogilisi žeste eraldi hetkede jaoks. Olemuselt sama, mis eelmine punkt, ainult selle erinevusega, et hoiate fookust ainult ühel hetkel, käsitledes seda lõpetatud tervikuna.
3) Žesti abil võite tungida iga stseeni olemusse, sõltumata teie rollist. Stseeni iseloom kujuneb tegelaste tegevustest, vastasmõjust ja karakterist, atmosfäärist, stiilist, selle kohast, näidendi kompositsioonist jne. Siin pöördub näitleja oma loomingulise intuitsiooni poole, luues samm-sammult stseeni psühholoogilise žesti.
4) Psühholoogilist žesti võib kasutada partituuri ja atmosfääri omandamiseks.
5) Võib kasutada töös tekstiga
Marly (Nord)

Marly on vald Põhja-Prantsusmaal Nordi departemangus Marly kantonis.
Agu-Tõnis Talvik

Agu-Tõnis Talvik (sündinud 25. septembril 1934) on eesti keemik.
Ta töötas õppejõuna Tartu Ülikoolis.
Saksa Kotka teenetemärk

Saksa Kotka teenetemärk (1943. aastast Saksa Kotka orden) oli Natsi-Saksamaa teenetemärk, mida anti välisriikide kodanikele.
Teenetemärk asutati 1. mail 1937.
Valdemaras Rupšys

Valdemaras Rupšys (sündinud 2. mail 1967 Šiauliais) on Leedu sõjaväelane (kindral). Ta oli 24. juulist 2019 kuni 24. juulini 2024 Leedu armee ülemjuhataja.
Pärtel

Pärtel on eesti mehenimi, mugandus nimedest Bartholomeus ja Berthold.
Seisuga 2019. aasta 1. jaanuar oli Eestis eesnimi Pärtel 180 mehel. Pärtel oli Eestis levikult 462. mehenimi. Pärtel oli keskmiselt 14 aasta vanune (mediaanvanus oli 9). Kõige populaarsem on eesnimi Pärtel vanuserühmas 5–9, kus neid oli 10 000 elaniku kohta 5,87 ning Viljandi maakonnas, kus neid oli 10 000 elaniku kohta 2,55.
2025. aasta 1. jaanuari seisuga oli eesnimi Pärtel 206 mehel. Pärtel oli populaarsuselt 474. mehenimi. Pärtel oli keskmiselt 17 aasta vanune (mediaanvanus oli 14).
Suurhans

Suurhans on eesti perekonnanimi.
Algne kirjaviis Surans. Pandud ainult Torgu mõisavallas Jämaja kihelkonnas Saaremaal. Nimede eestistamisel määrati sellenimelistele isikutele uueks perekonnanimeks Pärtel, Raitma, Soodla ja Suurmets. 2019. aasta 1. jaanuari seisuga on perekonnanimi Suurhans Eestis 38 mehel ja 40 naisel.
Kontaveit

Kontaveit on eesti perekonnanimi.
Algse kirjaviisiga Kontawid, pandud ainult Vändra mõisavallas Vändra kihelkonnas Pärnumaal. 2019. aasta 1. jaanuari seisuga on perekonnanimi Kontaveit Eestis 7 mehel ja 10 naisel.
Uisk (perekonnanimi)

Uisk on eesti perekonnanimi.
Pandud neljas mõisavallas Järva- (Uisck), Saare- ja Viljandimaal. 2019. aasta 1. jaanuari seisuga on perekonnanimi Uisk Eestis 21 mehel ja 22 naisel.
Suurmets

Suurmets on eesti perekonnanimi.
Pandud kolmes mõisavallas Tartu-, Viljandi- (mõlemal algselt Suurmetz) ja Võrumaal (Suurmötz). Nimede eestistamisel määratud uueks perekonnanimeks isikuile, kelle nimi oli Groosvald, Grossvald, Grosvald, Klemets, Prussakov, Schults, Schulz, Siimann, Sikmann, Suurhans ja Suurmats. 2019. aasta 1. jaanuari seisuga on perekonnanimi Suurmets Eestis 51 mehel ja 58 naisel.
Vladimir Solodov

Vladimir Viktorovitš Solodov (vene keeles Владимир Викторович Солодов; sündinud 26. juulil 1982 Moskvas) on Venemaa riigitegelane, alates 21. septembrist 2020 Kamtšatka krai kuberner (3. aprillist 2020 kuberneri kohusetäitja).
Solodov lõpetas 2004. aastal Lomonossovi-nimelise Moskva Riikliku Ülikooli riigijuhtimise teaduskonna. 2002. aastal täiendas end Pariisi Poliitikauuringute Instituudis. Aastatel 2004–2007 õppis MRÜ aspirantuuris. 2007. aastal kaitses kandidaadiväitekirja "Электронное правительство как инструмент трансформации государственного управления". Sai poliitikateaduste kandidaadiks.
2005. aastal asus ta tööle õppejõuna MRÜ riigijuhtimise teaduskonnas. Hiljem juhatas riigijuhtimise uute tehnoloogiate keskust ülikooli juures.
2015. aastal võeti Solodov riigiteenistusse. Ta määrati Venemaa Föderatsiooni Presidendi täievolilise esindaja asetäitjaks Kaug-Ida föderaalringkonnas. Ta kureeris majandus- ja sotsiaalpoliitika küsimusi.
Juunis 2018 määrati ta Sahha (Jakuutia) Vabariigi valitsuse esimehe kohusetäitjaks ja 18. oktoobril 2018 esimeheks. Sellel ametikohal töötas ta kuni 3. aprillini 2020, mil president Vladimir Putin nimetas ta Kamtšatka krai kuberneri kohusetäitjaks.
Ahven (perekonnanimi)

Ahven on eesti perekonnanimi.
Pandud kuues mõisavallas Harju- (Ahwen), Järva- (Awen), Lääne- (Aawen) Tartu- (Affin) ja Viljandimaal (Achwen, Ahwen). Nimede eestistamisel määratud uueks perekonnanimeks isikuile senise perekonnanimega Klintsevits (Mehikoorma vallas). 2019. aasta 1. jaanuari seisuga on perekonnanimi Ahven Eestis 75 mehel ja 81 naisel.
Leonid Shamkovich

Leonid Shamkovich (vene keeles Леонид Александрович Шамкович "Leonid Aleksandrovitš Šamkovitš"; 1. juuni 1923 Rostov Doni ääres – 22. aprill 2005 New York) oli Ameerika Ühendriikide maletaja, rahvusvaheline suurmeister (1965). 
Shamkovich tuli kahel korral Vene NFSV malemeistriks (1954, 1956). 
Suurmeistriks sai ta 42-aastaselt 1965. aastal. Kolm aastat varem andis FIDE talle rahvusvahelise meistri nimetuse. 
1954. aastal pääses ta mängima NSV Liidu meistrivõistluste finaalturniirile, kus jäi jagama 17.–18. kohta. Parima tulemuse meistrivõistlustelt sai ta aastavahetusel 1964/1965 Kiievis peetud finaalturniiril (5.–6. koht).
1972. aastal mängis ta Viljandis peetud Ilmar Raua mälestusturniiril, kus sai neljanda koha. 
1975. aastal emigreerus Shamkovich Nõukogude Liidust Iisraeli, seejärel elas mõnda aega Kanadas, kust asus ümber Ameerika Ühendriikidesse.
Jevgeni Svešnikov

Jevgeni Ellinovitš Svešnikov (vene keeles Евгений Эллинович Свешников; läti keeles "Jevgeņijs Svešņikovs"; 11. veebruar 1950 Tšeljabinsk – 18. august 2021) oli vene maletaja, rahvusvaheline suurmeister (1977). 
Svešnikov täitis meistrinormi 1967. aastal. Suurmeistriks sai ta 27-aastaselt 1977. aastal. Kaks aastat varem oli ta FIDE-lt saanud rahvusvahelise meistri nimetuse. 
1983. aastal tuli ta Moskva malemeistriks. Aastavahetusel 1984/1985 võitis Hastingsi jõuluturniiri. NSV Liidu meistrivõistlustel sai parima tulemuse 1978. aastal (5.–8. koht). Svešnikov võitis NSV Liidu võistkonna koosseisus 1977. aastal Moskvas kuldmedali Euroopa võistkondlikel meistrivõistlustel (osales varumängijana).
Pärast Nõukogude Liidu lagunemist asus Svešnikov elama Lätti. Omas Venemaa kodakondsust. Aastatel 2002–2015 esindas malevõistlustel Lätit, alates 2015. aastast Venemaad. Ta on kolmel korral tulnud Läti malemeistriks (2003, 2008, 2010). Läti võistkonna koosseisus on ta mänginud kolmel maleolümpial (2004–2008). 
Svešnikov tuli 2017. aastal Acqui Termes seenioride maailmameistriks U65+ vanuseastmes. Samal aastal tuli ta viieliikmelise Peterburi võistkonna koosseisus Kreetal seenioride võistkondlikuks maailmameistriks vanuseastmes 65+.
Tema poeg Vladimirs Svešņikovs on rahvusvaheline meister males.
Vladimirs Svešņikovs

Vladimirs Svešņikovs (vene keeles Владимир Евгеньевич Свешников "Vladimir Jevgenjevitš Svešnikov"; sündinud 6. mail 1986 Riias) on vene päritolu Läti maletaja, rahvusvaheline meister (2011). 
Svešņikovs sai 2011. aastal Riia Tehnikaülikooli A-turniiril kolmanda koha, edestades seejuures kuut suurmeistrit. 2016. aastal tuli ta Läti malemeistriks. Läti võistkonna koosseisus on ta mänginud kahel maleolümpial (2010, 2016). 
Tema isa Jevgeni Svešnikov oli malesuurmeister.
Ilmārs Starostīts

Ilmārs Starostīts (sündinud 30. mail 1979 Rēzeknes) on läti maletaja, rahvusvaheline suurmeister (2010). 
Starostīts sai 2001. aastal FIDE-lt rahvusvahelise meistri nimetuse. Suurmeistriks sai ta 31-aastaselt 2010. aastal. 2002. aastal tuli ta Läti malemeistriks. Läti võistkonna koosseisus on Starostīts mänginud kahel maleolümpial (2002, 2012).
Tulejutlus

Tulejutlus (paali keeles "Ādittapariyāya Sutta") on Buddha õpetus, milles öeldakse: "Kõik põleb" (paali keeles "Sabbaṃ bhikkhave ādittaṃ"). 
Vinayapiṭaka järgi oli see Buddha kolmas õpetus, mille ta andis mõned kuud pärast virgumist tuhandele kuulajale Gayasisa mäel, Gaya lähedal, Indias. Enne seda oli ta "pannud käima seadmuseratta" ja andnud "Isetuse õpetuse".
Tekstid.
"Tulejutlus" leidub paali kaanoni Saṃyutta-nikāyas (SN 35.28) ning Vinayapiṭakas (I 35). 
Paralleelid.
Tule, põlemise, kuumuse ja lõõma kujundeid esineb paljudes paali kaanoni tekstides: 
Interpretatsioonid.
Kippumise (sanskriti ja paali keeles "upādāna") sõna-sõnaline tähendus on 'kütus', 'energia', 'protsessi käigus hoidja') 
Kippumine on budismis oluline tegur, mille põhjuseks on ihad, kiindumused ja tahtmised ja tagajärjeks kannatused. 
"Kippumise kogumist" ehk skandhadest kui kõigi kannatuste põhjusest räägitakse juba seadmuseratta käimapanemises.
Kippumine on sõltuvusliku tekkimise ahela üheksas lüli ja viib paratamatult saamise ("bhava"), sünni ("jāti") ja surmani ("jarāmaraṇa").
Seosed.
Tule, põlemise, kuumuse jmt kujundid viitavad paali kaanonis kannatusele ja sansaarale, mille sümboliks on igavesti pöörlev olemiseratas. 
Dukkha ehk kannatus on rahulolematus olemasolevaga, mis nagu "kütab üles", et seda olemasolevat olukorda kuidagi muuta, kuhugi kippuda, midagi ette võtta. 
Seevastu vaibumine, rahunemine, jahtumine, kustumine jmt kujundid viitavad vabanemisele ja nirvaanale, mille sõnasõnaline tähendus ongi olla "ära puhutud", nagu õlilambi leek.
Raadik

Raadik on eesti perekonnanimi.
2019. aasta 1. jaanuari seisuga oli Eestis perekonnanimi Raadik 258 inimesel: 141 mehel ja 163 naisel. Perekonnanimede levikult on Raadik meeste puhul 502. kohal ja naiste puhul 472. kohal. Nimi on levinuim Rapla maakonnas, kus neid on 10 000 elaniku kohta 10,65. Levinuim oli perekonnanimi Raadik vanuserühmas 20–24, kus neid oli 10 000 elaniku kohta 3,02.
Kapadookia Ülikool

Kapadookia Ülikool (ingl. "Cappadocia University") on ülikool, mis asub Mustafapaşa linnas Nevşehiri provintsis Türgiis.
Ülikool on asutatud aastal 2005.
Sebaregi

Sebaregi oli ühe hobusega veetav talvine veovahend. See oli talureena kodarree üks eelkäija. 
Sebareel olid kõrge reepea (esiosa), ainult painutatud jalased (looduskõveraid ei kasutatud) ning neli-viis paari püsti jalastesse tapitud kodaraid ehk püstpuid, mis olid mõeldud reepõhja toestamiseks ja lumikatte peal sõitmisel kõrgemale tõstmiseks. Kaustad ulatasid vaid esimeste kodarateni ning olid pikisuunas tapitud kodarate otsa. Neid ühendasid reepeaga peened painutatud "sebavitsad". Kodarate ristühenduseks olid painardid.
Sebaregi oli Ida-Euroopas põhjapoolsete metsalade regi, Vana-Novgorodis oli üldine juba 10. sajandil. Oli tuntud Venemaa loodeosas, Lätis ja Lõuna-Eestis, kus seda kasutati 19. sajandi lõpuni.
Odomez

Odomez on vald Põhja-Prantsusmaal Nordi departemangus Marly kantonis.
Préseau

Préseau on vald Põhja-Prantsusmaal Nordi departemangus Marly kantonis.
Quarouble

Quarouble on vald Põhja-Prantsusmaal Nordi departemangus Marly kantonis.
Sidepulkregi

Sidepulkregi oli ühe hobusega veetav talvine veovahend. See oli skandinaaviapärase reena kodarree üks eelkäija. 
Sidepulkreel olid madal reepea (esiosa), ainult looduskõverad juurjalased ning kolm paari kodaraid, mida ühendasid ristsuunas pakud. Kodarad olid mõeldud reepõhja toestamiseks ja lumikatte peal sõitmisel kõrgemale tõstmiseks. Kodaratel vabalt lasuvad kaustad olid kinnitatud ümarate sidepulkadega jalaste külge. 19. sajandil paigaldati reele juba painutatud jalased ja painardid. 
Sidepulkregi oli kasutusel saartel ja Eesti loodeosas kuni 20. sajandi alguseni, samuti Soome edelaosas .
Quiévrechain

Quiévrechain on vald Põhja-Prantsusmaal Nordi departemangus Marly kantonis.
Tagametsa (täpsustus)

Tagametsa on mitme koha nimi.
Rombies-et-Marchipont

Rombies-et-Marchipont on vald Põhja-Prantsusmaal Nordi departemangus Marly kantonis.
Saint-Aybert

Saint-Aybert on vald Põhja-Prantsusmaal Nordi departemangus Marly kantonis.
Ashleigh Barty

Ashleigh Barty (sündinud 24. aprillil 1996 Ipswichis) on Austraalia endine tipptennisist ja endine kriketimängija. 
Ta oli naiste üksikmängus WTA edetabeli põhjal maailma esinumber (alates 24. juunist 2019 kuni profikarjääri lõpuni märtsis 2022). Endise tennisisti Evonne Goolagong Cawley järel oli ta teine austraallannast üksikmängu esinumber maailmas. 
Paarismängus on tema kõrgeim koht WTA edetabelis olnud 5. koht. 
Barty on võitnud üksikmängus viisteist WTA turniiri ja paarismängus kaksteist WTA turniiri. Nende hulka kuuluvad üksikmängus kolm suure slämmi turniiri: 2019. aasta Prantsusmaa lahtised meistrivõistlused, 2021. aasta Wimbledoni turniiri ja 2022. aasta Austraalia lahtised meistrivõistlused, ning paarismängus koos CoCo Vandeweghega üks suure slämmi turniir: 2018. aasta USA lahtistel meistrivõistlused. Samuti on ta võitnud üksikmängus WTA aastalõputurniiri 2019. aastal.
23. märtsil 2022 teatas ta elukutselise tennisemängija karjääri lõpetamisest.
Saultain

Saultain on vald Põhja-Prantsusmaal Nordi departemangus Marly kantonis.
Sebourg

Sebourg on vald Põhja-Prantsusmaal Nordi departemangus Marly kantonis.
Thivencelle

Thivencelle on vald Põhja-Prantsusmaal Nordi departemangus Marly kantonis.
Vicq (Nord)

Vicq on vald Põhja-Prantsusmaal Nordi departemangus Marly kantonis.
Vieux-Condé

Vieux-Condé (hollandi: "Oudkonde") on vald Põhja-Prantsusmaal Nordi departemangus Marly kantonis.
Papiniidu tänav

Papiniidu tänav on tänav Pärnus Mai linnaosas.
Tänav algab Papiniidu sillalt ja suundub üldiselt edelasse. Tänav lõpeb tupikuna Mai linnaosas. Papiniidu ristub veel Liivi teega (vasakult), Pae (paremalt), Raudtee (vasakult), Energia (vasakult), Suur-Jõe (paremalt), Riia maantee, Metsa ja Mai tänavaga. 
Tänava pikkus on ligikaudu 2 kilomeetrit. Lõik tänava algusest kuni Liivi teeni on osa Via Balticast.
Jalakas (perekonnanimi)

Jalakas on eesti perekonnanimi. 
2019. aasta 1. jaanuari seisuga oli Eestis perekonnanimi Jalakas 484 inimesel (222 mehel ja 262 naisel). Perekonnanimede levikult on Jalakas meeste puhul 245. ja naiste puhul 224. kohal. Levinuim on see Saare maakonnas, kus seda on 10 000 elaniku kohta 14,79.
Hřensko

Hřensko () on ligikaudu 275 elanikuga väike küla Tšehhi Vabariigi Ústí nad Labemi piirkonnas Saksamaa piiril, mis asutati 15. sajandil kauplemisasulana. See asub Kamenice ja Labe jõe ühinemiskohas. Asulas asub Tšehhi Vabariigi madalaim maismaapunkt. 
Kuna küla asub piiri lähedal, siis teenindavad paljud sealsed poed peamiselt Saksa ja Tšehhi turiste, kes käivad üle piiri poodlemas ja einestamas. Samuti on asula paljudele České Švýcarsko rahvuspargis asuvatele vaatamisväärsustele keskuseks. Vaatamisväärsuste hulka kuuluvad Kamenice jõe kuru ja Pravčická brána looduslik kivisild, viimast kajastati filmis "".
Úpa

Úpa () on jõgi Tšehhi Vabariigis, Elbe jõe vasakpoolne lisajõgi. 
Jõgi saab alguse Krkonoše mäestikust 1422 meetri kõrgusel ning ühineb Elbe jõega Jaroměři linna lähedal. 
Úpa jõe pikkus on 78 kilomeetrit. 
Úpa jõgi voolab läbi mitme linna ja küla, sealhulgas Pec pod Sněžkou, Mladé Buky, Svoboda nad Úpou, Trutnov, Úpice ja Česká Skalice.
Tõrva keskväljak

Tõrva linn, Tõrva vallas Valgamaal oli esimene linn Eestis, mis EV 100 arhitektuuriprogrammi „Avalik ruum” raames sai endale uue linnasüdame. 2017. aastal alustati ehitustöid ja uus väljak avati 24. veebruaril 2018 ehk Eesti Vabariigi 100. aastapäeval.
Rekonstrueerimisprojektiga tehti algust juba 2014. aastal, kui koostöös Eesti Arhitektide Liiduga korraldati Tõrva keskväljakule uue ilme andmiseks arhitektuurikonkurss, mille võitis lahendus nimega „Mulgi kuurort". Võidutöö autorid Mari Rass, Ott Alver, Alvin Järving ja Ilmar Klammer esindasid aktsiaseltsi Novarc Group ja osaühingut Arhitekt Must. Ehitajana teostas töid Merko Ehitus Eesti. 
Projekti rahastati Ettevõtluse Arendamise Sihtasutuse meetme "Piirkondade konkurentsivõime tugevdamine" vahenditest. Projekti kogumaksumuseks oli 2,358 miljonit eurot, millest EASi toetuse suuruseks oli 1,2 miljonit eurot ning ülejäänu kaeti Tõrva linna oma- ja laenuvahenditest.
Lääne kütid-korilased

Lääne kütid-korilased on arheogeneetika termin, millega tähistatakse teatavat geneetilise päritolu komponenti, mis märgib põlvnemist Lääne-, Lõuna- ja Kesk-Euroopa keskmise kiviaja küttidest-korilastest.
Lääne kütid-korilased olid koos ida küttide-korilaste ja Skandinaavia küttide-korilastega üks kolmest keskmise kiviaja Euroopa rahvastiku geneetilisest rühmast. Lääne küttide-korilaste geneetiline komponent on määratletud Hispaania La Braña indiviidi ja Luksemburgi Loschbour'i indiviidi DNA alusel. Nende geneetilist komponenti on leitud Briti saartest ja Pürenee poolsaarest läänes kuni Läänemere idaranniku, Balkani poolsaareni ja Karpaatideni idas.
Palu (perekonnanimi)

Palu on eesti perekonnanimi. 
2019. aasta 1. jaanuari seisuga oli Eestis perekonnanimi Palu 524 inimesel (244 mehel ja 280 naisel). Perekonnanimede levikult on Palu meeste puhul 207. ja naiste puhul 200. kohal. Levinuim on see Saare maakonnas, kus seda on 10 000 elaniku kohta 11,83.
Ida kütid-korilased

Ida kütid-korilased on arheogeneetika termin, millega tähistatakse teatavat geneetilise päritolu komponenti, mis märgib põlvnemist Ida-Euroopa keskmise kiviaja küttidest-korilastest.
Ida kütid-korilased olid koos lääne küttide-korilaste ja Skandinaavia küttide-korilastega üks kolmest keskmise kiviaja Euroopa rahvastiku geneetilisest rühmast. Ida küttide-korilaste geneetiline komponent on määratletud Venemaalt leitud viie indiviidi DNA alusel. Nende geneetilist komponenti on leitud alates Läänemerest läänes kuni Uuraliteni idas ja Pontose-Kaspia stepini lõunas.
Skandinaavia kütid-korilased

Skandinaavia kütid-korilased on arheogeneetika termin, millega tähistatakse teatavat geneetilise päritolu komponenti, mis märgib põlvnemist Skandinaavia keskmise kiviaja küttidest-korilastest.
Skandinaavia kütid-korilased olid koos lääne küttide-korilaste ja ida küttide-korilastega üks kolmest keskmise kiviaja Euroopa rahvastiku geneetilisest rühmast. Skandinaavia küttide-korilaste geneetiline komponent on määratletud Rootsist leitud indiviidide DNA alusel ja on oma päritolult segu nii lääne kui ida küttidest-korilastest.
Bieli maleturniir

Bieli rahvusvaheline malefestival (saksa keeles "Internationale Schachfestival Biel"; prantsuse keeles "Festival international d'échecs de Bienne") on Šveitsi linnas Biel/Bienne'is peetav traditsiooniline rahvusvaheline malefestival. 
Malefestivali raames korraldatakse kahte maleturniiri: suurema osavõtjate arvuga Šveitsi süsteemis mängitavat lahtist turniiri (nn meistrite turniir ehk Biel Open) ja vähema osavõtjate arvuga ringsüsteemis mängitavat turniiri (nn Bieli suurmeistrite turniir). 
Biel Openit peetakse alates 1968. aastast. Võitjaid: Jan Timman (1969), Jaan Eslon (1968), Gennadi Kuzmin (1988), Aleksandrs Šabalovs (1992), Mihhail Ulõbin (2003, 2007), Bartosz Soćko (2006), Aleksandr Rjazantsev (2010), Ni Hua (2011), Mateusz Bartel (2017), Amin Tabatabaei (2019).
Eraldi turniiri tugevamatele suurmeistritele korraldatakse alates 1977. aastast. Võitjaid: Viktor Korchnoi (1979, 2001), Vassõl Ivantšuk (1989), Anatoli Karpov (1990, 1992, 1996), Viktor Gavrikov (1994), Aleksei Drejev (1995), Viswanathan Anand (1997), Pjotr Svidler (2000), Ilya Smirin (2002), Aleksandr Morozevitš (2003, 2004, 2006), Boris Gelfand (2005), Andri Volokitin (2005), Magnus Carlsen (2007, 2011), Jevgeni Aleksejev (2008), Maxime Vachier-Lagrave (2009, 2013–2016), Fabiano Caruana (2010), Hou Yifan (2017), Şəhriyar Məmmədyarov (2018), Vidit Gujrathi (2019).
Jevgeni Romanov

Jevgeni Anatoljevitš Romanov (vene keeles Евгений Анатольевич Романов; sündinud 2. novembril 1988 Kaliningradis) on vene maletaja ja maletreener, rahvusvaheline suurmeister (2007). 
Romanov on lõpetanud Immanuel Kanti nimelise Balti Föderaalülikooli juristi diplomiga. 
Males täitis Romanov 10-aastaselt meistrinormi 1998. aastal. Samal aastal tuli ta Oropesa del Maris noorte maailmameistriks U10-vanuseastmes. Kahel korral on ta tulnud Euroopa noortemeistriks: 2000. aastal U12- ja 2002. aastal U14-vanuseastmes. Tema treenereid on olnud Juri Balašov. 
Suurmeistriks sai Romanov 19-aastaselt 2007. aastal. Kaks aastat oli ta FIDE-lt saanud rahvusvahelise meistri nimetuse. 
2013. aastal võitis ta Legnicas peetud Euroopa meistrivõistlustel pronksmedali. Ta on osa võtnud kahest maailma karikaturniirist: 2011. aastal Hantõ-Mansiiskis (kaotas avaringis Boriss Gratšjovile) ja 2013. aastal Tromsøs (kaotas avaringis Anton Filippovile).
Romanov tegutseb ka treenerina. Ta oli 2014. aastal maleolümpial Tromsøs Norra võistkonna, 2016. aastal maleolümpial Bakuus Saksamaa võistkonna ja 2018. aastal maleolümpial Bathumis pronksmedali võitnud Gruusia naiskonna treener.
Paulius Pultinevičius

Paulius Pultinevičius (sündinud 24. novembril 2001 Marijampolės) on leedu maletaja, rahvusvaheline suurmeister (2019). 
Pultinevičius sai 2016. aastal Hantõ-Mansiiskis noorte maailmameistrivõistlustel U16-vanuseastmes 15. koha. Suurmeistriks sai ta 18-aastaselt 2019. aastal. Kaks aastat varem oli ta FIDE-lt saanud rahvusvahelise meistri nimetuse. 
Pultinevičius on esinenud Leedu võistkonna koosseisus kahel maleolümpial (2016, 2018). 2016. aastal tegi ta kaasa varumängijana, 2018. aastal mängis meeskonna teisel laual (esimesel laual mängis Šarūnas Šulskis).
Arturs Neikšāns

Arturs Neikšāns (sündinud 16. märtsil 1983 Valkas) on läti maletaja ja maletreener, rahvusvaheline suurmeister (2012). 
Neikšāns on neljakordne Läti malemeister (1999, 2011, 2015, 2019). 2001. aastal andis FIDE talle rahvusvahelise meistri nimetuse. Suurmeistriks sai Neikšāns 29-aastaselt 2012. aastal. 
Ta on mänginud Viljandis peetaval Ilmar Raua mälestusturniiril: 2013. aasta turniiril jagas 3.–6. kohta ja 2015. aasta turniiril tuli esikohale. 
2016. aastal jagas Neikšāns esikohta koos Loek van Wely, Vassõl Ivantšuki ja Alexander Shabaloviga Jūrmalas peetud Vladimirs Petrovsi mälestusturniiri A-turniiril, kus osales 31 suurmeistrit.
Neikšāns on mänginud Läti võistkonna koosseisus kuuel maleolümpial (2000, 2006, 2012, 2014–2018).
Ta tegutseb ka treenerina Riia malekoolis. 2012. aastal sai ta FIDE-lt FIDE treeneri nimetuse.
Normunds Miezis

Normunds Miezis (sündinud 11. mail 1971 Olaines) on läti maletaja, rahvusvaheline suurmeister (1997). 
Miezis sai suurmeistriks 26-aastaselt 1997. aastal. Neli aastat oli ta FIDE-lt saanud rahvusvahelise meistri nimetuse. Ta on tulnud kahel korral Läti malemeistriks (1991, 2006).
Ta on mänginud Viljandis peetaval Ilmar Raua mälestusturniiril: 2013. aasta turniiril jagas 3.–6. kohta ja 2015. aasta turniiril jagas 2.–5. kohta.
Miezis on mänginud Läti võistkonna koosseisus üheksal maleolümpial (1998–2014).
Viesturs Meijers

Viesturs Meijers (5. detsember 1967, Limbaži – 9. november 2024) oli läti maletaja, rahvusvaheline suurmeister (2004). 
Meijers sai 1993. aastal FIDE-lt rahvusvahelise meistri nimetuse. Suurmeistriks sai ta 37-aastaselt 2004. aastal. 
2000. aastal tuli ta Läti malemeistriks. Läti võistkonna koosseisus on Meijers mänginud viiel maleolümpial (2000, 2004–2010).
Tema abikaasa oli Ukraina maletaja Inna Jankovska-Haponenko.
Zigurds Lanka

Zigurds Lanka (sündinud 21. mail 1960 Baldones) on läti maletaja ja maletreener, rahvusvaheline suurmeister (1992), FIDE vanemtreener (2018). 
Lanka täitis meistrinormi 1978. aastal. 1987. aastal andis FIDE talle rahvusvahelise meistri nimetuse. Suurmeistriks sai ta 42-aastaselt 1992. aastal. 
1993. aastal tuli ta Läti malemeistriks. Läti võistkonna koosseisus on Lanka mänginud kolmel maleolümpial (1992, 1994, 2008).
Lanka tegutseb ka treenerina. Tema tuntud õpilasi on Aleksejs Širovs.
Aloyzas Kveinys

Aloyzas Kveinys (9. juuli 1962 Vilnius – 26. juuli 2018) oli leedu maletaja, rahvusvaheline suurmeister (1992). 
Kveinys sai suurmeistriks 30-aastaselt 1992. aastal. Kaks aastat varem oli ta FIDE-lt saanud rahvusvahelise meistri nimetuse. 
Ta on tulnud viiel korral Leedu malemeistriks (1983, 1986, 2001, 2008, 2012).
2013. aastal võttis Kveinys osa Viljandis toimunud Ilmar Raua mälestusturniirist, kus jäi jagama 3.–6. kohta.
Ta on mänginud Leedu võistkonna koosseisus kaheksal maleolümpial (1992–1996, 2000–2008).
Māris Krakops

Māris Krakops (sündinud 3. aprillil 1978 Läti NSV-s) on läti maletaja ja malefunktsionäär, rahvusvaheline suurmeister (1998). 
Krakops sai 1994. aastal FIDE-lt rahvusvahelise meistri nimetuse. Suurmeistriks sai ta 20-aastaselt 1998. aastal. 
Noorte maailmameistrivõistlustel 1994. aastal Szegedis võitis ta U16-vanuseastmes pronksmedali (kuldmedali sai Peter Leko) ja 1995. aastal Guarapuavas U18-vanuseastmes sai kaheksanda koha.
1998. aastal tuli ta Läti malemeistriks. Läti võistkonna koosseisus on Krakops mänginud kolmel maleolümpial (1998–2002).
Pärast 2003. aastat on Krakops harva esinenud malevõistlustel. Juristi haridusega Krakops valiti 2019. aastal Läti Maleföderatsiooni presidendiks.
Sergei Ivanov (maletaja)

Sergei Vladimirovitš Ivanov (vene keeles Сергей Владимирович Иванов; sündinud 29. septembril 1961 Leningradis) on vene maletaja ja maletreener, rahvusvaheline suurmeister (1995). 
Ivanov täitis meistrinormi 1981. aastal. 1990. aastal andis FIDE talle rahvusvahelise meistri nimetuse. Suurmeistriks sai ta 34-aastaselt 1995. aastal.
Ivanov on tulnud kolmel korral Peterburi malemeistriks (1991, 1992, 1994). 
2017. aastal tuli Ivanov neljaliikmelise Peterburi võistkonna koosseisus Kreetal seenioride võistkondlikuks maailmameistriks vanuseastmes 50+ (esimesel laual mängis Aleksandr Halifman, teisel Ivanov).
Ivanov tegutseb ka treeneri ja maleliteraadina.
Davith Petrosjan

Davith Gevorgi Petrosjan (armeenia keeles Դավիթ Գևորգի Պետրոսյան; sündinud 16. septembril 1984) on armeenia maletaja, rahvusvaheline suurmeister (2009). 
Petrosjan täitis 10-aastaselt 1994. aastal meistrinormi. 2004. aastal andis FIDE talle rahvusvahelise meistri nimetuse. Suurmeistriks sai Petrosjan 25-aastaselt 2009. aastal. 
Petrosjan võitis 2006. aastal Aeroflot Openi B-turniiri.
Raid (perekonnanimi)

Raid on eesti perekonnanimi.
2019. aasta 1. jaanuari seisuga oli Eestis perekonnanimi Raid 448 inimesel: 220 mehel ja 228 naisel. Perekonnanimede levikult on Raid meeste puhul 250. kohal ja naiste puhul 277. kohal. Nimi oli levinuim Pärnu maakonnas, kus neid oli 10 000 elaniku kohta 9,1. Levinuim oli perekonnanimi Raid vanuserühmas 80–84, kus neid oli 10 000 elaniku kohta 4,5.
2020. aasta 1. jaanuari seisuga oli Eestis perekonnanimi Raid 441 inimesel: 218 mehel ja 223 naisel. Perekonnanimede levikult on Raid meeste puhul 253. kohal ja naiste puhul 290. kohal. Nimi on levinuim Pärnu maakonnas, kus neid on 10 000 elaniku kohta 8,49. Levinuim oli perekonnanimi Raid vanuserühmas 80–84, kus neid oli 10 000 elaniku kohta 5,07.
Antimeetod

Antimeetod (eesliide “anti-” vanakreeka keelest pärinev aktiivne morfeem tähenduses vastu-, vastas-, vastand-) on uute meetodite loomise asemel eksisteerivate meetodite ning nende kasutamiseks vajalike tingimustekriitiline vaatlemine, kirjutas muusikateooria professor Kevin Korsyn. Võttena on antimetodoloogia midagi, mida ei saa üle kanda ühelt valdkonnalt teisele. Seega kui kasutada meetodi mõistet pedagoogika valdkonnas ning kui näiteks tantsuõppes on meetodiks mäng siis selleks, et leida antimeetod, peab kahtluse alla seadma kõik selle meetodi töötamiseks vajalikud tingimused. Leitud antimeetodit ei saa üle kanda näiteks keeleõppesse, sest tingimused on seal teistsugused.
Eesti keeles on antimeetodi mõistet kasutanud näiteks eesti kuraator ja kunstikriitik Hanno Soans, kes kirjeldab antimeetodit kui juhuslikult kätte juhtuvate vahenditega tegutsemist. 
Antimeetod ja postmeetod.
On kasutatud ka terminit “postmeetod”, kus eesliide “post-” tähendab millegi järgne, kuid terminis “postmeetod” võib seda mõista nii vastandumise (ehk antimeetodina), meetodist loobumise kui ka meetodite segamisena. Anti- või postmeetodi ühe arengu põhjuseks on loetud teadlaste suutmatust leida ühest meetodist olulisi eeliseid teiste ees. Kindla meetodi eelistamise asemel on muud mõjutavamad tegureid, näiteks õpetaja entusiasm või meetodi uudsus.
Sant'Alfio

Sant'Alfio on vald ("comune") Itaalias Sitsiilia maakonnas città metropolitana di Catanias.
531 meetri kõrgusel merepinnast asuva Sant'Alfio asustustihedus on keskmiselt inimest ruutkilomeetri kohta.
Sant'Alfio piirneb järgmiste omavalitsusüksustega: Adrano, Belpasso, Biancavilla, Bronte, Castiglione di Sicilia, Giarre, Linguaglossa, Maletto, Mascali, Milo, Nicolosi, Piedimonte Etneo, Randazzo, Zafferana Etnea.
Loodus.
Sant'Alfios, 8 km kaugusel Etna kraatrist, kasvab teadaolevalt maailma suurim ja vanim kastanipuu ("Castanea sativa"), Saja ratsaniku kastanipuu ("Castagno dei Cento Cavalli").
Triin Siiner

Triin Siiner (sündinud 1. oktoobril 1971 ) on eesti muuseumitöötaja.
Tal on magistrikraad Tallinna Ülikoolist andragoogika erialal (2011).
Ta on töötanud Eesti Vabaõhumuuseumis, Eesti Ajaloomuuseumis, Eesti Panga muuseumis ja oli 2017–2020 Tallinna Linnamuuseumi direktor.
Eesti disaini päev

Eesti disaini päev on 23. veebruaril tähistatav päev, millega soovitakse esile tõsta Eesti disaini.
Eesti Disainerite Liit koostöös Disainiöö festivaliga otsustas disainipäevaks kuulutada 23. veebruari, et tunnustada eesti disainereid ja soodustada nende loomingu soetamist.
Esmakordselt tähistati Eesti disaini päeva 23. veebruaril 2016 Eesti Disaini Maja galeriis.
Bersillies

Bersillies on vald Põhja-Prantsusmaal Nordi departemangus Maubeuge'i kantonis.
Bettignies

Bettignies [betiɲi] on vald Põhja-Prantsusmaal Nordi departemangus Maubeuge'i kantonis.
Boussois

Boussois on vald Põhja-Prantsusmaal Nordi departemangus Maubeuge'i kantonis.
Élesmes

Élesmes on vald Põhja-Prantsusmaal Nordi departemangus Maubeuge'i kantonis.
Ropsimine

Ropsimine (lõunaeesti murdes roobitsemine, Võru murdes "rabamine") on lõugutatud linade puhastamine linaluudest ehk murtud linavarte puitunud kihtidest ropsimõõga või ropsimasina abil.
Eestis ropsiti mõõgaga ropsilaual või ropsipingil.
Janno Ligur

Janno Ligur (sündinud 13. september 1996) on eesti rallikrossisõitja.
2019. aasta Euroopa meistrivõistluste etapil Lätis sai Super1600 klassis kolmanda koha.
Castagno dei Cento Cavalli

Castagno dei Cento Cavalli ('saja ratsaniku kastanipuu', sitsiilia keeles "Castagnu dê Centu Cavaddi") on Itaalias Sitsiilias città metropolitana di Catanias Sant'Alfio omavalitsusüksuses ("comune") kasvav kastanipuu ("Castanea sativa").
Etna rahvuspargis, vulkaani idanõlval, kraatrist 8 km kaugusel kasvav puu on Itaalia tuntuim ning on teadaolevalt maailma suurim ja vanim kastanipuu. 1780. aastal mõõdeti vähemalt 2000 (erinevatel hinnangutel kuni 4000) aasta vanuse puu tüve ümbermõõduks 57,9 meetrit.
Legendi kohaselt pakkus puu varju teel Etnale halva ilma kätte sattunud ülikule ja teda ratsudel saatnud sajale rüütlile.
Sofia Kenin

Sofia Anna (Sonya) Kenin (sünninimi София Кенинa; sündinud 14. novembril 1998 Moskvas) on Ameerika Ühendriike esindav elukutseline tennisist. Tema karjääri kõrgeim koht naiste tenniseühenduse (WTA) maailma edetabelis on 4. Ta võitis 2020. aastal Austraalia lahtised meistrivõistlused ja on noorim ameeriklane, kes on võitnud suure slämmi turniiri naiste üksikmängus pärast Serena Williamsit 2002. aastal. 
Kenin nimetati 2019. aastal WTA aasta kõige paremaks mängijaks – samuti teise ameeriklannana pärast Serena Williamsit 1999. aastal. Kenin on võitnud üksikmängus neli WTA turniiri. Paarismängus on ta võitnud kaks WTA turniiri, sealhulgas 2019. aasta China Open Premieri koos Bethanie Mattek-Sandsiga.
Kenin oli viieaastane, kui tema andekus pälvis veterantreeneri Rick Macci tähelepanu. Peamiselt isa juhendamisel sai Keninist paljutõotav noormängija, kes jõudis 16-aastaselt Orange Bowli võiduni ja aasta hiljem USA lahtiste meistrivõistluste noorteturniiril tütarlaste üksikmängus 2. kohale. Ta võitis sel suvel ka USTA Girls 18s National Championshipsi. 
Elukutseliste tennises tegi Kenin teismelisena debüüdi 2018. aastal, kui oli WTA edetabelis 100 parima hulgas. Ta jõudis 2019. aastal nelja WTA turniiri üksikmängu finaali, millest kolm võitis. 2020. aasta Austraalia lahtistel meistrivõistlustel tõstis Kenini esile võit kodupubliku lemmiku ja maailma esinumbri Ashleigh Barty üle. Finaalis pidi tema paremust tunnistama Hispaania tennisist Garbiñe Muguruza. Enne seda turniirivõitu oli tema parim tulemus suure slämmi turniiril 2019. aasta Prantsusmaa lahtistel meistrivõistlustel, kus ta alistas Serena Williamsi ja pääses edasi neljandasse ringi.
Valguspilt

 
Valguspilt ("lighting state, lighting picture") on teatri valgustite hetkeline seis nii valguse langemisnurkade, intensiivsuse kui ka värvi poolest, mis on salvestatud valguspulti ja käivitatakse vastavalt märgusõnale. Ka täielik pimedus saab olla valguspilt. Pimeduse kasutamine teatris on üldlevinud moodus näiteks teha ajalist hüpet lavastuses.
Ajalugu.
Valguspilte on loodud juba Vana-Kreekas vabaõhuteatris, kus enamjaolt kasutati küll päikest, aga päikese liikumine oli etendusse sisse lavastatud. Kasutati ka laternaid, kuid nende kasutamisega markeeriti ööd. Valguspiltide sihilikum loomine algas teatri siseruumidesse kolimisega. 16. sajandil kasutati teatrites küünlaid ja valguse värvimiseks kasutati klaasist pudelis värvilisi vedelikke (näiteks punase valguse saamiseks suunati valgust läbi klaasanuma, milles oli punane vein) ning nendega oli võimalik teha juba valgusrežiid. Seoses elektri kasutuselevõtuga oli võimalik teatrivalgusteid eemalt (puldiruumist) juhtida, mis aitas hüppeliselt kaasa keskkondade/atmosfääride loomisele.
Kuuluvus.
Valguspilt on valguskujunduse osa, mis omakorda on osa lavastuse tervikust. Üldjuhul loob valguspilte valguskujundaja, kes võib kasutada selleks puldioperaatorit või valgustehnikut. Valguskujundaja puudumisel võib valguspilte luua tehnik ise või koos lavastaja ja/või kunstnikuga.
Janitšarid

Janitšarid (osmanitürgi keeles يڭيچرى‎ "yeñiçeri" 'uus sõdur') olid Osmani sultanite eliitväeüksused, kaardivägi, ihukaitsjad ning Euroopa esimene modernne alaline armee. Üksus loodi tõenäoliselt sultan Murad I valitsusajal (1362–1389).
Väeüksus mehitati kristlikest maadest iga nelja aasta tagant röövitud poisslastest, kes kasvatati üles islami vaimus. Janitšarid olid kuulsad oma hea väljaõppe ning distsipliini poolest. Erinevalt teistest orjadest maksti neile töö eest palka. Neilt oodati täielikku pühendumust sultani kaitsmisele, janitšaridel oli keelatud abielluda ning kaubelda. 17. sajandil janitšaride värbamisnõudeid lõdvendati, kuna osmanite sõjaväe kogusuurus oli märgatavalt kasvanud. Üksuse hea maine motiveeris paljusid tsiviilisikuid endale seal kohta ostma, sellest tulenevalt vähenes ka janitšaride väljaõppe tase ning toimus nn tsiviliseerumine. Oma algusaastatel olid janitšaride üksused maailma lahinguväljade kardetuimad, kuid lõpuks jäädi vähese uuendusmeelsuse tõttu Lääne-Euroopa innovatsioonile jalgu. Osmanite sõjavägi jäi järk-järgult oma konkurentide omadest maha, kuid kui janitšare taheti kas reformida või ratsanikega asendada, hakkasid nad mässama. Mässud olid mõlemale osapoolele ohvrirohked ning kui keskvõimul õnnestus oma tahtmine lõpuks peale suruda, oldi ülejäänud Euroopast juba liiga kaugele maha jäädud. Janitšarid saatis 1826. aastal veriselt laiali sultan Mahmud II; nn õnneliku sündmuse käigus hukati neist vähemalt 6000.
Orban

Orban (ka Urban, ungari keeles Orbán; surnud 1453) oli ungarlasest sepp ja insener, kes valmistas 1453. aasta osmanite Konstantinoopoli piiramiseks suurekaliibrilisi kahureid. Ta oli pärit Brassóst Transilvaaniast Ungari kuningriigist (tänapäeva Brașov, Rumeenia). Mõned ajaloolased usuvad, et ta oli saksa või valahhia juurtega. 15. sajandi ajaloolane Laonikos Chalkokondyles kutsus teda oma kirjutistes daakialaseks.
Aastal 1452 pakkus ta oma teeneid Bütsantsile, kuid keiser Konstantinos XI ei suutnud Orbani kõrget palka endale lubada ning tal polnud nii suurte kahurite ehitamiseks materjali. Orban lahkus Konstantinoopolist ning tegi pakkumise Osmanite sultanile Mehmed II-le, kes oli tegemas ettevalmistusi linna piiramiseks. Ta väitis, et tema kahur purustaks ka Paabli müürid, selle peale sai ta sultanilt rahastuse ja materjali. Orban sepistas hiigelkahuri Adrianoopolis valmis kolme kuuga, Konstantinoopoli alla tiris seda kuus härga. Lisaks valmistas ta osmanite piiramisvägedele ka väiksemaid kahureid.
Orbani suurtükkide koopiad ja aretused vallutasid 15. sajandil kogu Euroopa ning muutsid kõikide piiramiste taktikat igaveseks. Orbani kahuritele sarnastest on tänapäevani säilinud näiteks Faule Mette, Dulle Griet, Mons Meg ja Pumhart von Steyr. Orban hukkus tõenäoliselt koos enda meeskonnaga, kui üks tema kahuritest piiramise käigus plahvatas (sellel ajal oli kahurite plahvatamine tavaline).
Çandarlı Halil Paša

Çandarlı Halil Paša (surnud 1. juunil 1453; tuntud ka kui Noorem) oli mõjukas Türgi suurvesiir sultan Murad II ja kaks aastat ka Mehmed II valitsusajal. 
Ta oli pärit Osmanite riigi ühest mõjuvõimsamast, Çandarlı suguvõsast. Tema vanaisa ja nimekaim Çandarlı Kara Halil Hayreddin Paša (Vanem) oli suurvesiir sultan Murad I ajal.
Koort

Koort on eesti perekonnanimi.
Seisuga 1. jaanuar 2020 oli Eestis perekonnanimi Koort 578 inimesel (272 mehel ja 306 naisel). Perekonnanimede levikult oli Koort meeste puhul 168. ja naiste puhul 167. kohal. Perekonnanimi Koort oli levinuim Jõgeva maakonnas, kus neid oli 10 000 elaniku kohta 11,55.
Poyntingi vektor

Poyntingi vektor on elektromagnetvälja energia voo vektor. Poyntingi vektori suund ühtib energia liikumise suunaga ja arvväärtus võrdub energiaga, mis läbib energia liikumise suunaga risti oleva pinna pindalaühikut ajaühikus.
Poyntingi vektor formula_1 arvutatakse elektrivälja tugevuse formula_2 ja magnetvälja tugevuse formula_3 vektorkorrutisena:
formula_4.
Vaakumis
formula_5,
kus formula_6 on magnetiline konstant ja formula_7 on magnetiline induktsioon.
Elektromagnetvälja voo mõiste võttis kasutusele Briti füüsik John Henry Poynting 1884. aastal.
Sivers

Sivers on mitme aadlisuguvõsa nimi:
Toomsalu

Toomsalu on eesti perekonnanimi.
1. jaanuaril 2020 oli see perekonnanimi Eestis 553 inimesel (252 mehel ja 301 naisel) ja see oli sageduselt meeste puhul 193. ja naiste puhul 171. kohal. Nimi on levinuim Viljandi maakonnas, kus neid oli maakonna 10 000 elaniku kohta 17,31.
Ploom (perekonnanimi)

Ploom on eesti perekonnanimi.
2020. aasta 1. jaanuari seisuga oli Eestis perekonnanimi Ploom 505 inimesel: 232 mehel ja 273 naisel. Perekonnanimede levikult on Ploom meeste puhul 233. kohal ja naiste puhul 210. kohal. Perekonnanime Ploom kandja oli keskmiselt 44 aasta vanune (mediaanvanus oli samuti 43). Perekonnanimi Ploom on levinuim Võru maakonnas, kus neid on maakonna 10 000 elaniku kohta 25,4.
2022. aastal arvati perekonnanimi Ploom välja levinud nimede seast, sest selle kandjate arv oli langenud alla 500. Seega lubati nimevahetajatel seda taas perekonnanimeks võtta.
Hallik (perekonnanimi)

Hallik on eesti perekonnanimi. 
1. jaanuari 2024. aasta seisuga on perekonnanimi Hallik 256 mehel ja 309 naisel. Perekonnanimede levikult on Hallik meeste puhul 188. ja naiste puhul 162. kohal.
Perekonnanime Hallik kandja on keskmiselt 43 aasta vanune (mediaanvanus on 42).
Kõige levinum on perekonnanimi Hallik vanuserühmas 80–84, kus neid on 10 000 elaniku kohta 4,56, ja Jõgeva maakonnas, kus neid on maakonna 10 000 elaniku kohta 7,96.
Laan

Laan on eesti perekonnanimi.
2020. aasta 1. jaanuari seisuga oli Eestis perekonnanimi Laan 448 inimesel: 205 mehel ja 243 naisel. Perekonnanimede levikult on Laan meeste puhul 283. kohal ja naiste puhul 250. kohal. Perekonnanimi Laan on levinuim Põlva maakonnas, kus neid on maakonna 10 000 elaniku kohta 10,43.
Jānis Kļaviņš

Jānis Kļaviņš (27. aprill 1933 Riia – 25. november 2008 Läti) oli läti füüsik ja maletaja. 
Kļaviņš lõpetas 1957. aastal Läti Riikliku Ülikooli füüsika erialal. Sai hiljem füüsikakandidaadi kraadi. Töötas Läti NSV TA Füüsika Instituudis teadusdirektorina.
Maletajana tuli Kļaviņš 1952. aastal Läti NSV malemeistriks. 1955. aastal täitis ta meistrinormi. 1959. aastal esindas ta Läti NSV-d Riias peetud Läänemere maade turniiril, kus sai 10. koha.
Stefan Witkowski

Stefan Witkowski (27. september 1931 Łódź – 24. oktoober 2007 Varssavi) oli poola maletaja, rahvusvaheline meister (1977). 
Witkowski tuli 1959. aastal Poola malemeistriks ja esindas Poolat samal aastal Riias peetud Läänemere maade turniiril, kus sai eelviimase, 13. koha.
Witkowski mängis 1958. aastal Poola võistkonna koosseisus Münchenis peetud maleolümpial.
Rudolf Teschner

Rudolf Teschner (16. veebruar 1922 Potsdam – 23. juuli 2006 Berliin) oli saksa maletaja ja maleliteraat, rahvusvaheline meister (1957). 
Teschner tuli 1951. aastal Düsseldorfis Saksamaa Lääne tsooni malemeistriks. Mängis kahel MM-i tsooniturniiril: 1957. aastal Wageningenis tuli kaheksandaks ja 1960. aastal Berg en Dalis jagas 2.–3. kohta. Kolme hulka jõudmine Berg en Dalis viis ta 1962. aastal tsoonidevahelisele turniirile Stockholmis, kus ta jäi 21. kohale.
1959. aastal esindas ta Lääne-Saksamaad Riias peetud Läänemere maade turniiril, kus jagas 5.–7. kohta.
Teschner mängis Lääne-Saksamaa võistkonna koosseisus kahel maleolümpial (1952, 1956).
1992. aastal andis FIDE talle ausuurmeistri nimetuse.
Bogdan Śliwa

Bogdan Śliwa (4. veebruar 1922 Kraków – 16. mai 2003 Kraków) oli poola maletaja, rahvusvaheline meister (1953), kirimale suurmeister (1995). 
Śliwa tuli kuuel korral Poola malemeistriks (1946, 1951–1954, 1960). Mängis kahel MM-i tsooniturniiril: 1954. aastal Mariánské Lázněs tuli kolmandaks ja 1957. aastal Sofias jagas 2.–4. kohta. Kolme hulka jõudmine Mariánské Lázněs viis ta 1955. aastal tsoonidevahelisele turniirile Göteborgis, kus ta jäi jagama 19.–21. kohta.
1959. aastal esindas ta Poolat Riias peetud Läänemere maade turniiril, kus jagas 5.–7. kohta.
Śliwa mängis Poola võistkonna koosseisus seitsmel maleolümpial (1952, 1956–1966).
1987. aastal andis FIDE talle ausuurmeistri nimetuse.
Wolfgang Pietzsch

Wolfgang Pietzsch (21. detsember 1930 Wittgendorf – 29. detsember 1996 Leipzig) oli saksa maletaja, rahvusvaheline suurmeister (1965). 
Pietzsch tuli 1949. aastal Saksamaa Nõukogude okupatsioonitsooni ja kolmel korral Saksa Demokraatliku Vabariigi malemeistriks (1959, 1962, 1967). Suurmeistriks sai ta 35-aastaselt 1965. aastal. Neli aastat varem andis FIDE talle rahvusvahelise meistri nimetuse.
Mängis MM-i tsooniturniiril 1960. aastal Madridis, kus tuli kaheksandaks.
Pietzsch esindas Saksa DV-d kahel Läänemere maade turniiril: 1959. aastal Riias jagas koos Iivo Neiga 8.–9. kohta ja 1960. aastal Leningradis sai 10. koha.
Pietzsch mängis Saksa DV võistkonna koosseisus kuuel maleolümpial (1952, 1958–1962, 1966, 1968).